
· Datblygu sgiliau academaidd addysg uwch a fydd yn ffurfio’r sylfeini ar gyfer cwblhau’r rhaglen radd yn llwyddiannus, a chefnogi cyfleoedd cyflogaeth yn y dyfodol.   
[bookmark: _Toc146716085]DEILLIANNAU DYSGU

[bookmark: _Toc13983046][bookmark: _Toc48725196][bookmark: _Toc48725261]Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 
· ymgymryd â darllen, ysgrifennu a chyfeirnodi academaidd a chydnabod pwysigrwydd hynny, a datblygu hyder wrth gyfathrebu a chyflwyno i gynulleidfaoedd gwahanol ac i ddibenion gwahanol; 
· datblygu arddulliau a systemau cyfathrebu effeithiol a datblygu sgiliau cymhwysedd digidol yn unol â gofynion academaidd y rhaglen;
· trefnu eu dysgu’n effeithiol ac adfyfyrio ar eu cynnydd eu hunain a’u datblygiad i’r dyfodol. 

[bookmark: _Toc146716086]CYNNWYS DANGOSOL
· datblygu sgiliau a strategaethau darllen myfyrwyr sy’n briodol i astudiaeth academaidd. Er enghraifft, darllen beirniadol a gwerthusol, defnydd effeithiol o adnoddau electronig, ac adnoddau gwreiddiol ac eilaidd; 
· datblygu dealltwriaeth o bwysigrwydd cyfeirnodi ac arddulliau cyfeirnodi mewn perthynas â rhaglen astudio myfyrwyr; pwysigrwydd cydnabod gwaith pobl eraill a sut i osgoi llên-ladrad;
· archwilio sgiliau llafar a chyflwyno.  Bydd myfyrwyr yn archwilio’r defnydd o gyflwyniadau unigol a grŵp, cyflwyniadau Powerpoint, cyflwyniadau poster ac adolygiadau cymheiriaid;
· datblygu ystod o strwythurau, fformatau a chyfathrebu ysgrifenedig priodol, yn cynnwys gofynion academaidd megis cymryd nodiadau, cynllunio ac ysgrifennu traethodau, crynhoi, trefnu, aralleirio, aseiniadau, ysgrifennu adfyfyriol, ysgrifennu adroddiadau, ysgrifennu llythyrau a defnydd priodol o e-byst;
· ymgyfarwyddo â llythrennedd digidol a datblygu gallu, sgiliau a hyder yn y defnydd ohono. Er enghraifft bydd myfyrwyr yn defnyddio adnoddau electronig a digidol i hwyluso a chefnogi ymchwil personol, cyfathrebu a chyflwyno gwaith;
· datblygu sgiliau rheoli priodol, er enghraifft rheoli amser a gweithio o fewn terfynau amser; datblygu sgiliau rhifedd priodol, er enghraifft ymwybyddiaeth o ddata ac ystadegau a ddefnyddir mewn ymchwil;
· archwilio sut i ysgogi a chynnal agwedd gadarnhaol at astudio a datblygu strategaethau i sicrhau llwyddiant i’r dyfodol. Er enghraifft, rheoli amser, cynllunio effeithiol a digonol, cymhelliad, gweithio o fewn terfynau amser, gweithio’n rhan o grŵp, cynllunio datblygiad personol gan gynnwys gosod targedau. 
· Llythrennedd digidol: defnyddio technoleg briodol; cadw’n ddiogel ar-lein, seiberddiogelwch, hunaniaeth ddigidol.

Mae’r amser astudio ar gyfer y modwl wedi ei rannu fel a ganlyn:
	Math o weithgaredd
	Oriau
	Canran

	Dysgu wedi’i amserlennu
	30
	15%

	Dysgu’n annibynnol
	170
	85%

	Dysgu drwy leoliadau
	0
	0%

	CYFANSWM
	200
	100%

(Ticiwch un)
	☐
	Arholiad ysgrifenedig
	☐
	Gwaith cwrs
	☒
	Ymarferol

	Dull asesu
	Maint
	Pwysiad

	Fideo a Deunyddiau Ategol 
	 Fideo 5 munud unigol sy’n cynnwys deunyddiau ategol
Adfyfyrdod 1000 o eiriau ar y broses o greu a darparu’r cyflwyniad.
	100%





[bookmark: _Toc146716089]Crynodeb o’r Asesiad

	Math o weithgaredd
	Canran

	Arholiad ysgrifenedig
	

	Gwaith cwrs
	

	Ymarferol
	100%

	CYFANSWM
	100%

	MANYLEB ASESU LEFEL 4 


	Enw’r myfyriwr:
	     
	Rhif adnabod y myfyriwr:
	

	Rhaglen:
	BA Astudiaethau Addysg, BA Astudiaethau Addysg: Cynradd, BA Astudiaethau Addysg: ADY a Chynhwysiant

	Modwl:
	Sicrhau Sgiliau Astudio Llwyddiannus

	Cod y modwl:
	ECES4012/C
	Cyfraniad at Asesiad Cyffredinol y Modwl (%):
	100%

	Darlithydd:
	Ross Phillips / Laura Hutchings
	Gwiriwr Mewnol:
	Laura Hutchings/ Ross Phillips

	Teitl yr Aseiniad:
	Cyflwyniad a darn adfyfyriol
	Nifer y geiriau (neu’r cyfwerth):
	2000

	Dyddiad cyflwyno:
	30/10/2023 2359
	Dyddiad dychwelyd marciau dros dro ac adborth ysgrifenedig:
	27/11/2023

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  



	Deilliannau Dysgu Modwl (o faes llafur y modwl)

	· Arddangos y sgiliau sylfaenol sydd eu hangen i fod yn ddysgwr annibynnol cydnerth ac iach.
· Defnyddio technoleg addas i gefnogi a gwella eu profiad dysgu yn y maes disgyblaeth.






	
DISGRIFIAD O’R DASG


[bookmark: _Toc146716090]Rhan 1: Cyflwyniad

Dyluniwch a datblygwch gyflwyniad fideo pum munud a recordio’ch hun drwy ddefnyddio Microsoft Presentation Coach (gweler y canllawiau ar sut i ddefnyddio Microsoft Coach ar Moodle, caiff hyn ei esbonio’n llawn i chi yn y dosbarth hefyd). Rhaid i’ch cyflwyniad gynnwys y paramedrau a ganlyn:

Dewiswch un (1) sgil rydych yn teimlo sy’n fwyaf pwysig ar gyfer eich astudiaethau i’r dyfodol.

Gallech ystyried y canlynol:

· Cyfeirnodi.
· Aralleirio.
· Rheoli amser.
· Meddwl yn feirniadol.
· Adfyfyrio.
· Llythrennedd digidol.

Unrhyw rai o’r sgiliau astudio eraill rydym wedi’u trafod yn y modwl hwn.
· Trafodwch pam bod y rhain yn sgiliau pwysig yn y brifysgol.
· Dylech gynnwys pwyntiau gweithredu ar gyfer datblygiad personol pellach yn y sgiliau astudio hyn.



Dylech strwythuro’ch fideo fel a ganlyn:

Cyflwyniad
Dylech gynnwys:

· Cyflwyniad i’r sgil astudio, eich rhesymau dros ddewis y sgiliau hyn a pham eich bod yn teimlo eu bod yn bwysig ar gyfer eich astudiaethau. Cofiwch gefnogi eich pwyntiau gyda ffynonellau academaidd a chyfeirnodi’r rhain yn gywir. Yn yr adran hon rydych yn rhoi gwybod i’r gynulleidfa beth byddwch chi’n ei gynnwys yn eich cyflwyniad. Diben cyflwyniad PowerPoint yw dal sylw’r gynulleidfa a gosod y dôn ar gyfer y cyflwyniad.

Prif ran
Dylech gynnwys:

· Esboniad dyfnach o’r ddau sgil astudio rydych wedi’u dewis. Ar gyfer rhan hon y cyflwyniad bydd angen i chi gynnwys pam bod y sgiliau hyn yn bwysig. Dylech gynnwys unrhyw strategaethau defnyddiol, awgrymiadau, adnoddau ac offer sydd ar gael i’ch helpu gyda’ch tasgau a heriau academaidd. Bydd hefyd angen i chi drafod sut y bydd y sgiliau hyn yn gwella neu’n cefnogi eich gwaith academaidd yn y dyfodol. Yn yr adran hon, bydd hefyd angen i chi drafod sut rydych yn bwriadu datblygu’r sgiliau hyn ymhellach yn ystod eich amser yn y brifysgol. Cofiwch gefnogi’r holl bwyntiau a wneir yn yr adran hon gyda ffynonellau academaidd.

Casgliadau
Dylech gynnwys:

· Crynodeb o brif bwyntiau eich cyflwyniad. Dylai casgliad fod yn gryno, yn glir ac yn gofiadwy, ac ni ddylai gyflwyno unrhyw wybodaeth neu gwestiynau newydd. Defnyddiwch y sleid casgliad i atgyfnerthu pwyntiau allweddol a wnaed yn y cyflwyniad.

Rhaid i’ch fideo gynnwys:

· Delweddau ategol sy’n berthnasol i’r sgiliau astudio rydych yn eu trafod, a chofiwch gyfeirnodi’r rhain yn gywir.
· Ffynonellau cyfeirnodi academaidd perthnasol i gefnogi eich trafodaeth.
· Rhestr gyfeirnodi wedi’i fformatio’n gywir.



Canllawiau Cyffredinol:

Cyflwyniad unigol yw hwn – dylech ymarfer eich amseru’n ofalus. Ystyriwch eich defnydd o iaith y corff; cryfder y llais, cyflymder a goslef y llais; cyswllt llygaid gyda’r gynulleidfa.

Rhaid i chi gyfeirnodi pob syniad yn llawn yn yr un ffordd yn union ag y byddech mewn aseiniad ysgrifenedig. Defnyddiwch ddull cyfeirnodi Harvard ar eich sleidiau a chydnabod eich ffynonellau ar lafar.

Cyflwyno
Dylech gyflwyno’ch sleidiau cyflwyniad ategol a dolen i’ch fideo drwy Turnitin. RHAID i chi sicrhau bod eich darlithydd a’r dilysydd mewnol yn gallu gwylio eich fideo.

[bookmark: _Toc146716091]Rhan 2: Darn adfyfyriol (1000 o eiriau)

Yn dilyn eich cyflwyniad trwy Microsoft Coach, byddwch yn cael adroddiad ymarfer electronig. Eich darn adfyfyriol yw eich cyfle i adfyfyrio ar, a thrafod, eich adborth gan yr hyfforddwr ymarfer yn ogystal â’ch meddyliau a’ch teimladau am eich cyflwyniad.  Ystyriwch gryfderau a gwendidau eich cyflwyniad ac unrhyw newidiadau y byddech yn eu gwneud i gyflwyniadau yn y dyfodol. Bydd angen i chi gefnogi eich adfyfyrio gyda llenyddiaeth berthnasol.

Dylai eich darn adfyfyriol gynnwys y ganlynol:

· Cyflwyniad byr i’r darn adfyfyriol, eich meddyliau cychwynnol am gyflwyno a sut y gwnaethoch deimlo am gynnal cyflwyniad.
· Bydd yr adroddiad ymarfer yn rhoi gwybodaeth i chi am eich cyflymdra, goslef, defnydd o eiriau llanw, iaith a bydd yn rhoi i chi awgrymiadau ar gyfer gwella. Bydd angen i chi drafod yr adborth hwn ac unrhyw beth arall rydych chi’n teimlo sy’n berthnasol yn fanwl a chefnogi’r drafodaeth hon gyda llenyddiaeth berthnasol.
· Unrhyw heriau wrth gyflwyno? Pam? Meysydd rydych chi’n teimlo fuodd yn fwyaf llwyddiannus yn y cyflwyniad. Ydych chi’n teimlo eich bod wedi straffaglu gydag unrhyw beth?
· Oes yna unrhyw beth y gallech chi fod wedi’i wneud yn wahanol/byddech chi’n ei wneud yn wahanol pe baech chi’n cyflwyno eto? Sut byddwch chi’n datblygu eich sgiliau cyflwyno ymhellach wrth astudio ar gyfer eich gradd?
· Dylech gynnwys ciplun o’r adroddiad ymarfer cyflwyniad yn eich darn adfyfyriol.



	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth eich bod wedi defnyddio ystod briodol o ffynonellau, a allai fod yn academaidd, llywodraethol a diwydiannol; gallai’r ffynonellau hyn gynnwys erthyglau cylchgrawn, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau hygred iawn tra bydd angen ystyried/dethol gwefannau’n ofalus iawn a’u defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/darllen eich hun. Dylech gyfeirio at ddysgu o’r unedau perthnasol yn y modwl. Dylai eich ymateb i’r tasgau ddangos gwybodaeth o gysyniadau, damcaniaethau a modelau perthnasol, a dangos y sgiliau rydych wedi’u datblygu dros gyfnod y modwl, megis aralleirio, syntheseiddio, cyfeirnodi a sgiliau digidol.
 drwy gydol eich gwaith, gan ddefnyddio system gyfeirnodi addas, gan gynnwys dyfyniadau ym mhrif destun eich gwaith a rhestr gyfeirnodi ar ddiwedd eich gwaith. 

Canllawiau penodol i'r asesiad hwn: Cyflwyniad: Dyfernir marciau yn yr adran hon am eich ymgysylltiad ag ystod eang o lenyddiaeth briodol o erthyglau cyfnodolion, llyfrau a gwefannau dibynadwy sy’n ymwneud â’ch sgiliau astudio dewisol. Cofiwch ddefnyddio dull cyfeirnodi Harvard. Dylech gynnwys dyfyniadau priodol o fewn testun eich cyflwyniad a rhaid i chi gyfeirnodi deunydd gweledol ategol, dylech hefyd gyflwyno eich rhestr gyfeirnodi ar ddiwedd eich cyflwyniad (5 marc)

Darn adfyfyriol: Dyfernir marciau yn yr adran hon am eich ymgysylltiad ag ystod eang o lenyddiaeth briodol o erthyglau cyfnodolion, llyfrau a gwefannau dibynadwy sy’n ymwneud â chyflogadwyedd ac adeiladu brand personol. Cofiwch ddefnyddio dull cyfeirnodi Harvard. Dylid cynnwys cyfeiriadau priodol yn y testun yn eich darn adfyfyriol a dylech hefyd gyflwyno eich rhestr gyfeiriadau ar ddiwedd eich darn adfyfyriol (5 marc)

2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion sylfaenol sy’n gysylltiedig â’ch maes/meysydd astudio.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllaw penodol i’r asesiad hwn: Cyflwyniad: Dyfernir marciau yn yr adran hon am eich gwybodaeth a dealltwriaeth o sgiliau astudio perthnasol a’r manteision i chi fel myfyriwr wrth ddatblygu’r sgiliau hyn. Ystyriwch bwysigrwydd y sgiliau hyn mewn Addysg Uwch a sut y gellir datblygu’r sgiliau hyn. (15 marc)

Darn adfyfyriol: Dyfernir marciau yn yr adran hon am eich gwybodaeth a’ch dealltwriaeth o sgiliau cyflwyno. Bydd angen i chi ystyried elfennau cyflwyniad effeithiol (cyflymdra, uchder y llais, iaith ayb) a chysylltu hyn yn benodol i enghreifftiau o’ch cyflwyniad a’ch adroddiad ymarfer (15 marc)
 

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Golyga hyn beidio â disgrifio beth yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.  Pan fo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: Cyflwyniad: Dyfernir marciau yn yr adran hon am werthuso eich dewis sgiliau astudio. Bydd angen i chi gefnogi’r gwerthusiad hwn gyda ffynonellau perthnasol drwyddo draw (5 marc)

Darn adfyfyriol: Dyfernir marciau yn yr adran hon am werthuso eich cyflwyniad. Ystyriwch unrhyw heriau a wynebwyd a/neu gryfderau eich cyflwyniad (5 marc)

4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae’n debygol y bydd hyn yn cynnwys, er enghraifft, ddefnyddio arteffactau, enghreifftiau ac achosion o’r byd go iawn, defnyddio model mewn sefydliad a/neu feincnodi un ddamcaniaeth neu sefydliad o’u cymharu ag eraill ar sail meini prawf a nodwyd.  

Canllawiau penodol i'r asesiad hwn: Cyflwyniad: Dyfernir marciau yn yr adran hon am eich trafodaeth ar ddatblygiad personol pellach sgiliau astudio a chamau i’w cymryd wrth fynd ymlaen. Oes yna unrhyw heriau y gallech eu hwynebu wrth ddatblygu’r sgiliau hyn? Sut allwch chi ddatblygu’r sgiliau hyn ymhellach wrth fynd ymlaen? (15 marc)

Darn adfyfyriol: Dyfernir marciau yn yr adran hon am eich trafodaeth ar ddatblygiad personol pellach ar sgiliau cyflwyno. Oes yna unrhyw beth y gallech chi fod wedi’i wneud yn wahanol/byddech chi’n ei wneud yn wahanol pe baech chi’n cyflwyno eto? Sut byddwch chi’n datblygu eich sgiliau cyflwyno ymhellach wrth astudio ar gyfer eich gradd? (15 marc)

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.  Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn: Cyflwyniad: Dyfernir marciau yn yr adran hon am eich cyflwyniad cyffredinol yn ystod y cyflwyniad. Bydd angen i chi sicrhau eich bod wedi prawf ddarllen eich gwaith yn ofalus ac wedi defnyddio canllawiau cyflwyno’r brifysgol bob amser (5 marc)

Darn adfyfyriol: Dyfernir marciau yn yr adran hon am gyflwyniad cyffredinol eich darn adfyfyriol. Dylech ddefnyddio Saesneg academaidd yn rhugl a hyderus gan gyfeirnodi’n briodol. Cofiwch brawf ddarllen eich gwaith cyn ei gyflwyno (5 marc)

E-bortffolio

· Wedi’i ysgrifennu yn Gymraeg / Saesneg y DU mewn arddull busnes/academaidd priodol gan ddefnyddio cyfrwng priodol ar gyfer y dasg. Cyfeiriwch at yr adnoddau ychwanegol ar Moodle am arweiniad ar lunio mapiau meddwl a phosteri.
· Canolbwyntiwch yn unig ar y tasgau sydd wedi’u gosod yn yr aseiniad.
· Hyd: 2000 o eiriau (neu gyfwerth) +/- 10% (tynnir 5 marc o’r marc terfynol os defnyddir mwy na’r nifer o eiriau a bennir).
· Defnyddiwch Grammarly i wirio’r sillafu a’r gramadeg cyn cyflwyno. 

Adnoddau Hanfodol:
· Adnoddau sydd wedi’u rhestru ar Moodle
· Y llawlyfr modwl a’r rhestr ddarllen 
· Canllaw Cyfeirnodi Prifysgol Cymru Y Drindod Dewi Sant
· Y meini prawf asesu isod

	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.
.
	Dyrennir marciau ar sail pa mor dda mae’r myfyriwr wedi cyflawni’r meini prawf asesu generig ym mhob tasg.
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llythrennedd
	15
	

	Cyflwyniad: Dyfernir marciau yn yr adran hon am eich ymgysylltiad ag ystod eang o lenyddiaeth briodol o erthyglau cyfnodolion, llyfrau a gwefannau dibynadwy sy’n ymwneud â’ch sgiliau astudio dewisol. Cofiwch ddefnyddio dull cyfeirnodi Harvard. Dylech gynnwys dyfyniadau priodol o fewn testun eich cyflwyniad a rhaid i chi gyfeirnodi deunydd gweledol ategol, dylech hefyd gyflwyno eich rhestr gyfeirnodi ar ddiwedd eich cyflwyniad (5 marc)

Darn adfyfyriol: Dyfernir marciau yn yr adran hon am eich ymgysylltiad ag ystod eang o lenyddiaeth briodol o erthyglau cyfnodolion, llyfrau a gwefannau dibynadwy sy’n ymwneud â chyflogadwyedd ac adeiladu brand personol. Cofiwch ddefnyddio dull cyfeirnodi Harvard. Dylid cynnwys cyfeiriadau priodol yn y testun yn eich darn adfyfyriol a dylech hefyd gyflwyno eich rhestr gyfeiriadau ar ddiwedd eich darn adfyfyriol (5 marc)
	
	

	
	
	

	2. Sgiliau Gwybodaeth a Dealltwriaeth
	20
	

	Cyflwyniad: Dyfernir marciau yn yr adran hon am eich gwybodaeth a dealltwriaeth o sgiliau astudio perthnasol a’r manteision i chi fel myfyriwr wrth ddatblygu’r sgiliau hyn. Ystyriwch bwysigrwydd y sgiliau hyn mewn Addysg Uwch a sut y gellir datblygu’r sgiliau hyn. (15 marc)

Darn adfyfyriol: Dyfernir marciau yn yr adran hon am eich gwybodaeth a’ch dealltwriaeth o sgiliau cyflwyno. Bydd angen i chi ystyried elfennau cyflwyniad effeithiol (cyflymdra, uchder y llais, iaith ayb) a chysylltu hyn yn benodol i enghreifftiau o’ch cyflwyniad a’ch adroddiad ymarfer (15 marc) 
	
	

	
	
	

	3. Sgiliau Gwybyddol a Deallusol
	15
	

	Cyflwyniad: Dyfernir marciau yn yr adran hon am werthuso eich dewis sgiliau astudio. Bydd angen i chi gefnogi’r gwerthusiad hwn gyda ffynonellau perthnasol drwyddo draw (5 marc)

Darn adfyfyriol: Dyfernir marciau yn yr adran hon am werthuso eich cyflwyniad. Ystyriwch unrhyw heriau a wynebwyd a/neu gryfderau eich cyflwyniad (5 marc) 
	
	

	
	
	

	4. Sgiliau Cymhwyso Ymarferol
	25
	

	Cyflwyniad: Dyfernir marciau yn yr adran hon am eich trafodaeth ar ddatblygiad personol pellach sgiliau astudio a chamau i’w cymryd wrth fynd ymlaen. Oes yna unrhyw heriau y gallech eu hwynebu wrth ddatblygu’r sgiliau hyn? Sut allwch chi ddatblygu’r sgiliau hyn ymhellach wrth fynd ymlaen? (15 marc)

Darn adfyfyriol: Dyfernir marciau yn yr adran hon am eich trafodaeth ar ddatblygiad personol pellach ar sgiliau cyflwyno. Oes yna unrhyw beth y gallech chi fod wedi’i wneud yn wahanol/byddech chi’n ei wneud yn wahanol pe baech chi’n cyflwyno eto? Sut byddwch chi’n datblygu eich sgiliau cyflwyno ymhellach wrth astudio ar gyfer eich gradd? (15 marc)
	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol
	25
	

	Cyflwyniad: Dyfernir marciau yn yr adran hon am eich cyflwyniad cyffredinol yn ystod y cyflwyniad. Bydd angen i chi sicrhau eich bod wedi prawf ddarllen eich gwaith yn ofalus ac wedi defnyddio canllawiau cyflwyno’r brifysgol bob amser (5 marc)

Darn adfyfyriol: Dyfernir marciau yn yr adran hon am gyflwyniad cyffredinol eich darn adfyfyriol. Dylech ddefnyddio Cymraeg neu Saesneg academaidd yn rhugl a hyderus gan gyfeirnodi’n briodol. Cofiwch brawf ddarllen eich gwaith cyn ei gyflwyno (5 marc) 
	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau. )
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)

	Lefel 4

	Yn unol â’r Fframwaith Cymwysterau Addysg Uwch, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol. Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.




	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â braidd ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd digyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân wendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  


MAE’R DDOGFEN HON HEFYD AR GAEL YN SAESNEG

[bookmark: _Toc146716093]HOLIADUR GWERTHUSO MODWL 
  
Ar ddiwedd y modwl llenwch yr holiadur gwerthuso modwl. Mae’r holiaduron hyn yn un o nifer o ffyrdd a ddefnyddiwn i geisio sicrhau bod yr hyn a addysgir yn academaidd gadarn, yn berthnasol ac yn drefnus iawn. Fe gewch y ddolen at yr holiadur modwl ar dudalen Moodle y modwl. 
  
Sgoriwch bob cwestiwn ag un o’r canlynol: 
  
Cytuno’n llwyr 
Cytuno ar y cyfan 
Ddim yn cytuno nac yn anghytuno 
Anghytuno ar y cyfan 
Anghytuno’n llwyr 
Amherthnasol 
  
	ADDYSGU A DYSGU 

	Esboniwyd cynnwys y modwl mewn modd rydw i’n ei ddeall 

	Mae’r modwl wedi fy herio i gyflawni fy ngwaith gorau 

	Rwyf wedi cael cyfle i weithio gyda myfyrwyr eraill yn rhan o’r modwl hwn 

	  

	GWYBODAETH 

	Rydw i wedi derbyn gwybodaeth y modwl (h.y. amserlen a mynediad at y modwl ar Moodle) cyn dechrau’r modwl 

	Mae unrhyw newidiadau ym mhatrwm addysgu neu amserlen y modwl wedi’u cyfleu’n effeithiol 

	Roedd y modwl yn drefnus iawn 

	  

	ADNODDAU 

	Roedd deunyddiau cymorth ar Moodle (taflenni, briffiau asesu ac ati) yn hawdd eu cael ac yn berthnasol 

	Roedd yn hawdd cael eitemau ar fy rhestr ddarllen trwy’r llyfrgell (ar-lein a/neu ffisegol) 

	Rwyf wedi gallu manteisio ar adnoddau penodol i’r modwl (e.e. offer, cyfleusterau, meddalwedd) pan oedd angen i mi ar gyfer y modwl hwn 

	  

	ASESU AC ADBORTH 

	Cefais ddigon o gyngor ac arweiniad i ganiatáu i mi gwblhau’r modwl 

	Rwyf wedi derbyn adborth ar fy ngwaith ymhen 20 diwrnod tymor ar ôl ei gyflwyno 

	Derbyniais adborth cynorthwyol a oedd yn esbonio’r marc a gefais 

	Rwyf wedi derbyn adborth (llafar neu ysgrifenedig) sy’n caniatáu i mi wella fy ngwaith 

	  

	YMGYSYLLTU AR Y MODWL 

	Rwyf wedi datblygu sgiliau o’r modwl hwn a fydd o fudd i mi yn y dyfodol 

	Mae’r modwl hwn wedi’i gysylltu’n dda â gweddill fy rhaglen astudio 

	Rwyf wedi cael cyfleoedd i ddarparu adborth ar fy modwl 

	Anogodd y modwl fi i fynd i’r afael â’r deunydd 

	  

	PROFIAD 

	Mwynheais i’r modwl 

	Rwy’n teimlo i mi gyflawni’r amcanion dysgu 

	Byddwn i’n argymell y modwl hwn i fyfyrwyr eraill 

	  

	Gwnewch sylwadau ar un peth a roddodd y boddhad mwyaf neu a oedd fwyaf diddorol i chi yn y modwl hwn 

	Nodwch eich ateb: 

	Gwnewch sylw ar un peth a fyddai’n gwella eich profiad o’r modwl hwn 

	Nodwch eich ateb: 

	  

	ADDYSGU AR-LEIN 

	Rwyf wedi gallu manteisio ar ddosbarthiadau byw trwy Microsoft Teams (neu lwyfan gyfwerth) 

	Rwyf wedi gallu lawrlwytho fideolediadau neu bodlediadau oddi wrth Moodle 

	Rwyf wedi gallu manteisio ar ddolenni cyflwyno ar Moodle 

	Roedd y cynnwys fideo o ddefnydd i mi 

	Rwyf wedi defnyddio’r cynnwys ar Panopto 

	Rwyf wedi gallu manteisio ar ddeunydd darllen ar-lein 

	Rwyf wedi gallu rhyngweithio â myfyrwyr eraill 

	Rwyf wedi gallu manteisio ar gymorth dysgu priodol 


  
  
Diolch am eich adborth. 
  
  
 
 

